మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
గ్రామీణ డాక్ సేవ‌క్‌ల వేత‌నం పెంపు
ఏళ్లుగా ఎదురుచూస్తున్న త‌పాలా శాఖ ఉద్యోగుల‌కు కేంద్ర ప్ర‌భుత్వం శుభ‌వార్త చెప్పింది. తపాలశాఖలో గ్రామీణ డాక్‌ సేవక్‌(జీడీఎస్‌)ల సమ్మెతో కేంద్రం ఎట్టకేలకు దిగివచ్చింది.
Samayam Telugu | Updated:
Jun 8, 2018, 05:04PM IST
ఏళ్లుగా ప‌నిచేస్తున్న త‌పాలా శాఖ ఉద్యోగుల‌కు కేంద్ర ప్ర‌భుత్వం శుభ‌వార్త చెప్పింది. తపాలశాఖలో గ్రామీణ డాక్‌ సేవక్‌(జీడీఎస్‌)ల సమ్మెతో కేంద్రం ఎట్టకేలకు దిగివచ్చింది. వారి మూలవేతనాన్ని పెంచుతూ కేంద్ర మంత్రివర్గం బుధవారం ఆమోదం తెలిపింది. గ్రామీణ డాక్ సేవక్‌ల‌కు సంబంధించి ఇప్ప‌టిదాకా రూ.2295 వేత‌నం పొందుతున్న వారు ఇక‌పై నెల‌కు రూ.10 వేల చొప్పున రూ.2775 పొందుతున్న వారు ఇక‌మీద‌ట రూ.12,500, రూ.4115 పొందుతున్న వారు ఇక‌పై నెల‌కు రూ.14,500 వ‌ర‌కూ అందుకుంటార‌ని మ‌నోజ్ సిన్హా తెలిపారు.
సవరించిన భత్యం ప్రకారం.. 2016, జనవరి 1 నుంచి అమలు అయ్యే తేదీ వరకు బకాయిపడ్డ మొత్తాన్ని ఉద్యోగులు ఒకే విడతలో పొందనున్నారు. ఏడో వేతన కమిషన్‌ సిఫారసుల ప్రకారం మూలవేతనం పై ఏడుశాతం కరువు భత్యం కూడా వారికి లభించనుంది. మంత్రివర్గ సమావేశానంతరం ఈ విషయాన్ని కేంద్ర టెలికం శాఖ మంత్రి మనోజ్‌సిన్హా వెల్లడించారు. కొన్నేళ్లుగా చాలీచాలని భత్యాలతో జీడీఎస్‌లు వారి జీవితాన్ని అతికష్టంగా నెట్టుకొస్తున్నారు. అయితే, తమ వేతనాలు పెంచాలంటూ డిమాండ్‌ చేస్తూ దేశవ్యాప్తంగా 1.3 లక్షల గ్రామాల్లో పనిచేస్తున్న 2.6 లక్షల మంది డాక్‌ సేవక్‌లు కొన్ని రోజులుగా సమ్మె చేస్తున్న విషయం తెలిసిందే. తాజా నిర్ణయంతో జీడీఎస్‌ల నిరీక్షణకు, వారు చేస్తున్న సమ్మెకు ఫలితం లభించినట్టయ్యింది.